32-годишен от Велинград със съмнения за коронавирус, прибрал се от Рим (Обновена) - 24chasa.bg
https://www.24chasa.bg/region/article/8234366 32-годишен от Велинград със съмнения за коронавирус, прибрал се от Рим (Обновена) 32-годишен от Велинград със съмнения за коронавирус, прибрал се от Рим (Обновена) Любо Илков www.24chasa.bg
26.02.2020 17:20; Любо Илков
У нас все още нямаме заразен с опасния вирус.
32-годишен жител на Велинград е приет в инфекциозното отделение на болницата в Пазарджик със съмнения, че е носител на коронавирус. Това съобщиха директорът на РЗИ в Пазарджик д-р Фани Петрова и директорът на областната болница д-р Красимир Темнилов след заседание на новосформирания кризисен щаб към областния управител.
Велинградчанинът се е прибрал от Рим в неделя, но в понеделник се е почувствал зле и вдигнал температура.
Опитал да се лекува с традиционни средства, но безуспешно и се обърнал към личния си лекар. Пациентът е бил транспортиран с линейка от Велинград в МБАЛ-Пазарджик.
Взети са му проби за изследвания. Докато резултатите от тях не станат ясни, нищо не може да се твърди със сигурност, заяви д-р Петрова и призова да не се изпада и създава паника.